Ordinær generalforsamling 2016

**Til:**

Beboerne i Grønløkke og Stenløkke

**Emne:**

Indkaldelse til generalforsamling 2016

**Ref.:**

Vedtægternes § 15.

Bestyrelsen i grundejerforeningen indkalder hermed til ordinær generalforsamling 2016.

Generalforsamlingen afholdes i mødelokalet, Havdrup hal 2. 1 sal

Torsdag den 17. marts kl. 19.00.

**Dagsorden ifølge vedtægternes § 15 stk. 2:**

1. Valg af dirigent.

2. Aflæggelse af bestyrelsens beretning for det forløbne år ved formanden.

3. Aflæggelse af repræsentantskabets beretning.

4. Fremlæggelse af revideret regnskab ved kassereren.

5. Fremlæggelse af budgetforslag 2016 ved kassereren

6. Behandling af indkomne forslag fra medlemmerne.

7. Valg af to bestyrelsesmedlemmer for to år samt to suppleanter for ét år. Bente Kliver og Christian Hunter er på valg. Christian Hunter ønsker ikke genvalg.

8. Valg af to medlemmer til repræsentantskabet.

9. Valg af revisor og suppleant for ét år.

10. Eventuelt.

Alle beslutninger træffes på grundlag af almindeligt flertal blandt de fremmødte jf. vedtægternes § 17.

Senest den 3. marts 2016 vil bestyrelsens beretning, revideret regnskab for 2015, budgetforslag 2016 og indkomne forslag fra medlemmerne være at finde på hjemmesiden www.grønløkke-stenløkke.dk

Papirudgave kan udleveres ved henvendelse til bestyrelsen.

Forslag skal være bestyrelsen i hænde senest fredag den 26. februar 2016.

Vi ses til endnu en god generalforsamling samt forhåbentlig et stort fremmøde.

Med venlig hilsen

Bestyrelsen